Bērnijs Parents
Bernārs Marsels Parents (Bernard Marcel Parent; dzimis 1945. gada 3. aprīlī) ir bijušais kanādiešu hokejists, vārtsargs. Karjeras laikā aizvadījis 13 sezonas Nacionālās hokeja līgas klubos Filadelfijas "Flyers", Bostonas "Bruins" un Toronto "Maple Leafs". "Flyers" sastāvā kļuvis par divkārtēju Stenlija kausa ieguvēju, abas sezonas tiekot atzīts gan par izslēgšanas kārtas vērtīgāko spēlētāju, gan līgas labāko vārtsargu. 1985. gadā uzņemts Hokeja slavas zālē.